10 ஆம் நூற்றாண்டு முதலே முசுலிம்கள் இப்பகுதியூடாகச் சென்று வந்திருப்பினும், 14 ஆம் நூற்றாண்டுக்குப் பின்னரே இசுலாம் மதம் இப்பகுதியில் வேரூன்றத் தொடங்கியது. 14 ஆம் நூற்றாண்டில் இசுலாம் மதத்தின் பரவல் காரணமாகப் பல சுல்தானகங்கள் இப்பகுதியில் உருவாகின. இவற்றுள் முதன்மையானது மலாக்கா சுல்தானகம் ஆகும். இப்பகுதி மக்கள்மீது இசுலாம் மதத்தின் தெளிவான செல்வாக்கு இருந்தபோதும், இம்மதத்தின் மீதும் இப்பகுதி மக்களின் செல்வாக்கு இருந்தது. 1511 ஆம் ஆண்டில் மலாக்காவைக் கைப்பற்றியதன் மூலம் மலாய்த் தீவக்குறையிலும், தென்கிழக்காசியாவிலும் தம்மை நிலை நிறுத்திக்கொண்ட முதல் ஐரோப்பியக் குடியேற்றவாத வல்லரசு போர்த்துக்கல் ஆகும். தொடர்ந்து 1641 இல் ஒல்லாந்தர் மலாக்காவைக் கைப்பற்றினர். எனினும் முதலில் செசெல்ட்டன், குச்சிங், பெனாங், <MASK> ஆகிய பகுதிகளில் தளங்களை அமைத்துக்கொண்டு இறுதியாக இன்று மலேசியாவாக இருக்கும் பகுதி முழுவதும் அதிகாரத்தை விரிவாகியவர்கள் பிரித்தானியர்களே.
மலேசியாவின் வரலாறு
சீனா இந்தோனேசியா இந்தியா சிங்கப்பூர்